**Pressemeddelelse torsdag d. 5. februar 2015: Udspring fra Operaen – Red Bull Cliff Diving er tilbage!**

*Efter en bragende succes i sommeren 2013, hvor Operaen skabte rammerne til den verdensomspændende udspringskonkurrence, Red Bull Cliff Diving World Series, kommer eventen nu atter til København.*

14 af verdens bedste udspringere vil endnu engang springe 28 meter ned i Københavns havn og nå en hastighed på op til 85 kilometer i timen. De har ingen form for beskyttelse – kun deres koncentration, dygtighed og kropskontrol.

Datoen for det danske stop er lørdag d. 20. juni 2015 og den danske befolkning bliver igen inviteret på en unik oplevelse.

Konkurrencen bliver fascinerende at se på, når udspringerne rammer vandet med 85 kilometer i timen og endnu en gang vil Red Bull Cliff Diving World Series være fundamentet for spektakulær action og ekstraordinær kompleksitet, som belyser sportens topatleter samt unge nye talenter.

”Red Bull Cliff Diving World Series vil igen blive et af årets mest spektakulære sportsbegivenheder i København, der bringer publikum tæt på en helt unik sportsgren og med et af Danmarks smukkeste varetegn i centrum”. Udtaler Lars Vallentin Christensen, chef for Sport Events hos Wonderful Copenhagen.

Vinderen af det danske stop i 2013, Artem Silchenko fra Rusland, vil være iblandt de 14 udspringere og konkurrencen vil bestå af 10 faste udspringere som deltager på alle stops i Red Bull Cliff Diving World Series 2015 samt 4 wildcards som er individuelle ved de enkelte konkurrencer.

**Kalenderen for 2015 ser således ud:**

Stop 1: 25. April - Cartagena, COLOMBIA

Stop 2: 30. Maj – Possum Kingdom Lake, Texas, USA (mænd og kvinder)

Stop 3: 20. Juni – København, DANMARK

Stop 4: 5. Juli – La Rochelle, FRANKRIG

Stop 5: 18. Juli S. Miguel, Azores, PORTUGAL (mænd og kvinder)

Stop 6: 15. August, Mostar, BOSNIEN & HERZEGOVINIEN

Stop 7: 13. September – Polignano a Mare, ITALIEN (mænd og kvinder)

Stop 8: 26. September – Bilbao, SPAINIEN

**Mere info:**

Redaktionelt materiale (pressemeddelelse, fotos, videoer mv.) kan du hente på Red Bull Cliff Diving World Series Newsroom: [www.redbullcliffdivingnewsroom.com](http://www.redbullcliffdivingnewsroom.com)

Alle billeder fra den danske Red Bull Cliff Diving World Series stop kan hentes direkte [her](https://www.redbullcontentpool.com/content/cliffdiving/menu/all_photos?submit=true&ffs%5BmediaType%5D=Photo&ffs%5Bsource%5D=Red+Bull+Cliff+Diving+World+Series+2013+Copenhagen)

Billeder af Red Bull Cliff Diving krediteres; fotografens navn/Red Bull Content Pool

Alle henvendelser rettes til Communication Manager hos Red Bull Danmark Lena Agerbo
Lena.agerbo@dk.redbull.com, Telefon +4529405477